AlexejDobrolubov/national_council_slovak_2010 huggingface dataset:
23. schôdza NR SR - 2.deň - B. popoludni
Dátum: 2024-11-27
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

44. Ďakujem veľmi pekne, keďže pán Gašpar nemal reagovať, reagoval, budem naňho reagovať. Fico nie je zodpovedný za vesmír, to by bola obrovská katastrofa pre celú galaxiu, ale to, čo sa deje na Slovensku, a kšefty, tak ako naozaj hľadám za, hľadaj za tým Roberta Fica a to všetci dobre vieme. Pán Hazucha (povedané s pobavením), pekné vystúpenie, naozaj pekné, s takým dobrým zámerom povedať, že veď toto je dobrý zákon, ideme pomôcť tým poľnohospodárom, lenže, pán Hazucha, to je len to, čo rozprávajú vaši kolegovia a čo rozprávate vy. Ten zámer je naozaj iný, ten zámer je, jednoducho ideme vyčistiť poľnohospodársku pôdu, aby tam mohol niekto niečo pestovať. My nevieme, kto tam bude čo pestovať, vôbec ani nevieme, len to ideme čistiť. Pán Hazucha, keď chcete čistiť poľnohospodársku pôdu, tak kto dá preč tie pne, kto tú pôdu potom zúrodní, kto to urobí? Ale to drevo vieme, kto si zoberie, to drevo vieme na tej hmote, kto zarobí. Takže viete, pán Hazucha, darmo vy budete obhajovať, lebo v tejto sále naozaj je to tak, že keď vystúpi nejaký poslanec koalície, tak mu tak začnete tlieskať, aké je to krásne, aký je to zámer. A keď vystúpime my, tak vystúpite so svojimi populistickými obhajobami, že to je dobrý zákon, že to je zákon, ktorý zabezpečí Slovákom lacnejšie paradajky. No, pán Hazucha, zavádzate, pán Hazucha robíte presne to, čo máte robiť, obhajujete kšefty vašej vládnej koalície a to je, to je dôvod toho, prečo sedíte tu v tomto pléne, prečo poslanci koalície majú príkaz hovoriť, Fico robí pre Slovensko dobre, Fico je skvelý človek. Nie, Fico dáva svojim nohsledom kšefty a toto je kšeft.
23. schôdza NR SR - 2.deň - A. dopoludnia
Dátum: 2024-11-27
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

61. Vďaka. Milí študenti, počuli ste vystúpenie Glücka. Glück, to je ten, ktorý mlátil Igora Matoviča päsťou v aute a potom do televízie Markíza povedal: nie, ja som nikoho nebil, nie, ja som nikoho nebil. Zákerne odzadu. Glück je pravá ruka Tibora Gašpara, obvineného, a je to taký jeho posluhovač. Či som vedel o trnavskej firmičke? No ja som o tom nerozhodoval, ale rozhodovalo o tom ministerstvo hospodárstva a oni to radi spoja s tým Matovičom, pretože, milí študenti, je dobré spájať to s Matovičom, aj keď Matovič s tým nemal absolútne nič spoločné. Ale, milí študenti, počuli ste teraz, rozprával o mne, dajte si do gúglu reláciu Je to možné, kedy som pred 25 rokmi raz prebehol v televízii naozaj na Adama v stávke, kde sme sa stavili. Ale spytujem sa Glücka, Glück, vám nevadí, že jeden nahý stále každý jeden deň na úrade vlády trošku s Troškovou troškoval s holým zadkom? To vám nevadí?! Vám nevadí, Glück, že teraz každý deň s prokurátorkou trošku prokuráturuje na úrade vlády nahý jeden? Každý jeden deň? Glück, toto vám nevadí? Vám vadí nahý Pročko pred 25 rokmi v relácii. Ale Glückovi nevadí premiér republiky, ktorý trošku troškoval, a pozrite si tie fotografie, toto Glückovi nevadí. Milí študenti, viete, kto je Glück? Glück je teraz šéf výboru pre obranu a bezpečnosť. Viete, čo povedal ten pán, ktorý sa teraz tam uškŕňa, milí študenti? Že on nikdy nebude brániť, nepôjde brániť Slovensko. To povedal Glück. To znamená, že šéf výboru pre obranu a bezpečnosť má chrániť občanov, tak on nepôjde chrániť občanov. Samozrejme, že im Pročko leží v žalúdku, pretože Pročko poukazuje na ich kšefty, na to, čo robia. Pročko naozaj poukazuje na to, že máme tu obvinených podpredsedov parlamentu, ktorí už nie sú obvinení, lebo si práve Glückom zmenili Trestný zákon. A zločinci sú... (Prerušenie vystúpenia časomerom.)
23. schôdza NR SR - 2.deň - A. dopoludnia
Dátum: 2024-11-27
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

51. Ale to nie je ani chyba, to je ich zámer. Viete, pán profesor Krčméry, nebohý, zachraňoval milióny ľudských životov, milióny. A ten extrémista Bombic o ňom verejne povedal, že to je špina, že to je prasa tučné, nenažrané. A k tomuto chodí Fico, k tomuto chodí Šutaj Eštok, k tomuto chodia špičky SMER-u, k tomuto extrémistovi, ktorý šíril počas covidu, že covid nie je, ktorý šíril zlo a zákernosti, tak k tomu chodia špičky SMER-u do jeho relácie. Počas covidu naozaj slušní ľudia dodržiavali tie opatrenia, dodržiavali opatrenia a taký ako Kotlár teraz vyšetruje, vyšetruje pandémiu, rozpráva, že pandémia nie je. Presne ste to povedali. To je obrovský precedens, ale, ale ja, ja, ja nechápem tých voličov, lebo medzi voličmi Roberta Fica sú určite rozumní ľudia, ktorí chápali, že, a dodržiavali tie opatrenia. A toto je zase to, že ideme ukázať svetu a ideme ukázať Slovákom, že nie, nie dodržiavanie opatrení. Pellegrini rozprával, keď bol ešte premiérom, že ako on to skvele robí a viete, čo povedal, povedal, že ideme urobiť lockdown. Pellegrini išiel zatvoriť hranice, išiel, Pellegrini to išiel urobiť! Myslíte, že Šutaj Eštok bude teraz vrieskať: Pellegrini, to čo ste urobili?! Pellegrini, veď vy ste obmedzili ľudí! Zaplaťte to z toho vášho platu! Kotlár vo svojich vystúpeniach rozpráva, že pandémia nebola. Pandémia vôbec nebola, nebol covid. Nebolo čo riešiť a on rieši covid. Ortopéd. Ortopéd rieši covid. A teraz človek, ktorý spolupracoval s Kičurom so zlatými tehličkami, ide rozdávať tým, ktorí nedodržiavali opatrenia. Hanba... (Prerušenie vystúpenia časomerom.)
23. schôdza NR SR - 2.deň - A. dopoludnia
Dátum: 2024-11-27
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

22. Ďakujem veľmi pekne, aj vaše vystúpenie som si pozorne vypočul a naozaj musím povedať, že ich šetrenie je presne o tom, čo hovoríte. Oni si nakúpia naozaj bilbordy, oni si nakúpia alebo objednajú si do schránok pamflety, ktoré aj teraz šíria, neviem, kto to tam teraz šíri. Oblbujú ľudí, pretože potrebujú ukázať občanom Slovenska, že nie my sme to tu rozkradli, nie my sme tu urobili zo Slovenska Klondike pre zlodejov a pre kšeftárov. Nie my. To urobil Šimečka, to urobil Heger, to urobil Matovič a ďalší. Oni nebudú šetriť. Oni nebudú šetriť na sebe, kde by mohli na sebe šetriť? Veď ja keď idem ako rodina šetriť, tak v prvom rade si nedám vyššie výdavky. A Fico, otec Slovenska, nám tu rozpráva, že bude sa musieť šetriť, a otec Slovenska Robert Fico si dá dvojnásobný plat. Ja neviem, ako toto vysvetliť voličom normálnym, slušným, ktorí strádajú, ale Ficovi voliči viete, čo povedia? Veď on si zaslúži. Tak zoberie im z peňaženky na poplatkoch, zoberie z peňaženky na daniach a jeho voliči rozprávajú a budú rozprávať, že on si zaslúži. A áno, presne ste to pomenovali, pán poslanec, rozhodli sa šetriť na ľuďoch, nebudú šetriť na sebe, nepôjdu príkladom. Mne sa to veľmi páčilo, to vaše vystúpenie. Ďakujem.
23. schôdza NR SR - 1.deň - C. dopoludnia
Dátum: 2024-11-26
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

74. Ďakujem veľmi pekne. Fond na podporu športu má spĺňať jeden veľmi silný atribút, a to je spravodlivé rozdeľovanie peňazí. A predstavte si, že to spravodlivé rozdeľovanie peňazí sa deje v nejakej miestnosti, sú tam nejakí ľudia, ktorí o tom rozhodujú, rozprávajú sa, kto má dostať koľko peňazí. No a z tohoto rozhodovania nebude záznam. Nebudete si môcť pozrieť, kto za koho kope, kto komu prikázal, ako má rozdeliť tie peniaze, pretože toto nebude, veď to sú také megabajty, také gigabajty, že to vesmír nezažil! Žijeme v storočí, kedy naozaj technika je na úrovni, že telefón si môžete dať naozaj už tuná do ucha a my, my nevieme urobiť záznam z toho, ako sa budú rozdeľovať peniaze. Veľmi vítam, že sa navýšilo, naozaj, že sa navýšilo do fondu na šport, že sa navýšili peniaze, ale na druhej strane ma to mrzí, pretože viem, kto bude ovládať ten šport, a to je Andrej Danko a jeho nominanti. A nikto z vás tu v sále, je vás tu pár, mi určite nebude oponovať a nepovie mi, že nie, pretože naozaj Slovenská národná strana je tou stranou, ktorá pri Ficovi najviac zarába. Dostali na šport peniaze, dostali na nové ministerstvo peniaze a teraz tie peniaze vo fonde budú rozdeľovať ich ľudia. Ešte raz, pán minister, vy si naozaj myslíte, že transparentné je to, keď v tej miestnosti tí ľudia, čo budú rozhodovať o tých peniazoch, budú rozhodovať tajne bez toho, aby sme o tom vedeli? Toto je to transparentné? Pán minister, no toto vám... (Prerušenie vystúpenia časomerom.)
23. schôdza NR SR - 1.deň - C. dopoludnia
Dátum: 2024-11-26
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

43. Ďakujem veľmi pekne. Pán poslanec, povedal si, že dnes Pellegrini vetoval novelu zákona o slobodnom práve na prístupe na informácie. Povedal si, že to schválili koaliční poslanci relatívne jednohlasne tu v parlamente. Veľmi zaujímavé je, že Pellegrini, ktorý je stále taký tieňový predseda a všetci vieme veľmi dobre, že stále riadi HLAS, nedal tým svojim ovečkám tu v parlamente príkaz, ale veď zdržte sa pri tom hlasovaní, ja to budem vetovať. Ja to budem vetovať. Sú tu dve také, dva také možné pohľady na to, že Pellegrini je taký trošičku alibista, ktorý teraz sa robí za pekného, alebo majú inú dohodu. No a presne, vieš, limitovaná informácia, a ja som o tom chcel hovoriť v rozprave, no nebudem, poviem to len tu, oni idú limitovať všetko. Im je jedno. Tak ako dnes prebiehala tá rozprava, to, čo oni robia, aký chaos robia, napríklad vieš, ministri, ktorí sa tu teraz bavia počas tvojho vystúpenia, to bolo tak nechutné a predsedajúci Gašpar ich ani neupozornil. Ja som musel povedať, že upozornite ich, lebo oni sa nemôžu baviť na ministerstve alebo nemôžu sa baviť na úrade vlády, ale tu si vybavujú svoje kšefty, svoje veci, a to vyrušuje. Je tu pár ľudí v parlamente, ktorých to teda zaujíma, a vyrušujú, naozaj vyrušujú. Ale toto je, toto je tá celá ich, celá ich vládnuca stratégia. Opakujem ešte raz, tvoje vystúpenie si so záujmom vypočuli niektorí ľudia, ale je to len také odborné ukázanie sa toho, ako nám idú zobrať slovo, ako idú limitovať všetky informácie. Je to neskutočný... (Prerušenie vystúpenia časomerom.)
23. schôdza NR SR - 1.deň - C. dopoludnia
Dátum: 2024-11-26
Poslanec: Pročko, Jozef (SLOVENSKO)
Druh vystúpenia: Vystúpenie v rozprave

33. Milé kolegyne, milí kolegovia, vidím, že nás je tu pomenej. Ja veľmi rád vítam zákony, ktoré majú zlepšiť situáciu hlavne na cestách. Situáciu, ktorá pomôže bežnému človeku, aby naozaj sa cítil na ceste bezpečne, aby nikto nemohol ohroziť obyčajného človeka, rodinu, jeho deti, ktoré sedia v aute. Máme tuná taký príklad z nedávnej minulosti, kedy naozaj vysokopostavený činiteľ parlamentu narazil do semaforu a musím povedať, že naozaj v súčasnej dobe aj dnes na tlačovej besede vedľa Roberta Fica stál Andrej Danko, ktorý bol zjavne pod vplyvom alkoholu. Takže toto je to, čo by ja som tiež riešil v situácii, v ktorej sa nachádzame, v situácii plnej chaosu, v situácii, kedy naozaj táto vládna koalícia nezvláda nielen vedenie parlamentu, ale vedenie parlamentu si nemá problém dať alkohol a potom ničí semafory a, ako opakujem, dnes ste videli... (Prerušenie vystúpenia predsedajúcim.) Gašpar, Tibor, podpredseda NR SR Pán poslanec, tlačovková miestnosť je o poschodie nižšie, skúste sa vrátiť k tomuto bodu programu, ktorý dnes rokujeme. Dobre? Pročko, Jozef, poslanec NR SR Ďakujem pánovi Tiborovi Gašparovi, ktorý vždy tu povie svoj názor a povie, že to je jeho hodnotiaci úsudok. Ďakujem, pán Gašpar. Takže opakujem ešte raz, naozaj zvýšiť bezpečnosť nielen na cestách, ale aj v parlamente by sme mohli tým, že vysokopostavení ústavní činitelia by si mali dávať pozor na to, čo robia. A ja ešte raz musím to zopakovať, aj dnes počas tlačovej besedy pri Robertovi Ficovi stál opitý Andrej Danko, na chodbách potom obťažoval ľudí, vulgárne sa tam správal. Toto nie je, toto nie je to, čo by sme v slovenskom parlamente mali mať, a od toho sa, pán Tibor Gašpar, odvíja moje vystúpenie. Čiže toto je vec, ktorú by naozaj, naozaj mal rešpektovať každý jeden človek. Ďakujem veľmi pekne.
22. schôdza NR SR - 11.deň - B. popoludni
Dátum: 2024-11-07
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

117. Ďakujem veľmi pekne. Milí kolegovia z KDH, nikdy som nepovedal, ako máte hlasovať, hlasujte si podľa svojho vedomia, svedomia. Hlasujte si aj za Glücka, ako ste hlasovali včera. To bolo, pre mňa to bolo neprijateľné, ale hlasujte si, ako chcete, podávajte si s ním ruky, mne to je jedno. Hrajte si divadlo, aké chcete. Je to váš, vaše svedomie a vedomie. Ja som vystúpil kvôli tomu, že prílepok, prílepok, za ktorý sme hlasovali, nie je v súlade s rokovacím poriadkom, pán Šmilňák. Ak, ak chcete hlasovať proti rokovacieho poriadku so smerákmi, tak hlasujte si, ako chcete. Ja som len toto povedal, nič iné som nepovedal. A to, to, že Robert Fico v 2010, milí občania, tento zákon musel prijať, toto je Robov Ficov zákon, že naozaj rôzne občianske združenia, rôzne mimovládky sa mohli zúčastňovať, mohli byť účastníci konania. Tak to Fico prijal, lebo sa mu vyhrážali. Teraz to Fico ide zrušiť, tak ako zrušil Trestný zákon a Fico dobre vie, že počas Trestného zákona, počas Trestného zákona dal milosť svojim zločincom a teraz ide urobiť to isté. Ide zrušiť účasť neziskových organizácií, a tým pádom sa budú vyťahovať zo šuflíka peniaze, budú sa vyťahovať zo šuflíka projekty, na ktorých budú zarábať smerohlasáci. Tak toto je to smutné, o čom idem rozprávať a o čom som rozprával, že toto sa tu ide diať. Samozrejme, že potom Robo Fico dostane po hlave od Európskej únie a on prijme, 100-percentne prijme v skrátenom legislatívnom konaní, prijme opäť tento zákon, opäť. A teraz počúvajte, ako vrieskajú a vykrikujú, Žiga. Vrieskali, vykrikovali a vy sa pozeráte, Žiga, viete, Žiga, to je tak, vy ste bol jeden z tých, z tých, ktorí najviac kradli na tých našich lesoch. Žiga, čo? (Potlesk.)
22. schôdza NR SR - 11.deň - B. popoludni
Dátum: 2024-11-07
Poslanec: Pročko, Jozef (SLOVENSKO)
Druh vystúpenia: Vystúpenie v rozprave

105. Ďakujem veľmi pekne. Milé kolegyne, milí kolegovia, prijatý pozmeňovák, ktorý sme prijali, ktorý navrhol pán poslanec z Kežmarku, je naozaj prílepok. Je mi veľmi ľúto, že za to hlasovali aj určite niektorí opoziční poslanci, ale taký je život. Človek mieni a kolegovia menia. Tak to je. Ja len chcem povedať, že naozaj tento zákon je veľmi, veľmi, nechcem použiť špatné slovo, aby potom ma nevyviedli zo sály. Tento zákon je v prospech ľudí, ktorí drancujú životné prostredie. Tento zákon je pripravený pre tých, ktorí majú v šuplíkoch pripravené projekty. Robo Fico veľmi dobre vie, že bude musieť tento zákon opravovať, ale pokiaľ sa tento zákon opraví, tak zatiaľ sa tu naozaj bude rabovať. Bude sa tu stavať, bude sa tu rúbať, bude sa tu zarábať. To znamená, že... (Reakcia z pléna.) Áno, k pozmeňováku hovorím. Mňa by už napríklad vyviedol, keby takto Podmanický, keby som ja kričal ako Podmanický, tak by mňa už vyviedli a Podmanický vkuse. Takže tento zákon je naozaj o tom, ja verím, že Slováci zistili počas aj mojej rozpravy, počas rozpravy Ondreja Dostála a ďalších kolegov aj z PS, že naozaj tento zákon nie je v prospech. SNS, ktorá predkladá tento zákon, zase ide robiť obrovský miliardový biznis. Majú pripravené svoje projekty. Oni to potom budú musieť zmeniť, ale, žiaľbohu, tie projekty, všetky tie veci, ktoré už budú schválené, sa nebudú dať zvrátiť. Mňa to veľmi mrzí hlavne preto, lebo aj ochranári, rôzne občianske združenia a dostali ste všetci list, sú proti tomu. No a, samozrejme, občianske združenia ležia v žalúdku vládnej koalícii, ale neležia im v žalúdku preto, že zarábajú, ale preto, lebo Robo Fico, Robovi Ficovi naozaj klepú po prstoch. Tento zákon nie je o pomoci, milí Slováci, tento zákon vám ide škodiť. Im je to jedno, oni si sem prídu, odhlasujú si čo chcú. Ďakujem veľmi pekne. Musel som to povedať, pretože aj moji kolegovia z jednej koaličnej strany, z druhej, teda opozičnej strany, z druhej opozičnej strany o tom vedia a o tom hovorili. Ďakujem veľmi pekne. Ďakujem.
22. schôdza NR SR - 11.deň - B. popoludni
Dátum: 2024-11-07
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

98. Ďakujem veľmi pekne. (Ruch v sále.) Nie, nie, nie, došli, došli kolegovia, došli včeličky. Pán Gašpar, pomôžete mi alebo necháte kolegov v úli? Nie, nepomôže mi, ďakujem, pán Gašpar, tak toto je pán Gašpar, ktorý, došli kolegovia smerohlasácki, mňa by už pán Gašpar tak upozorňoval, že tu rozprávam, toto je tá ich spravodlivosť. Ale chcem povedať, že naozaj Julo Jakab teraz porozprával, prečo chceme pomôcť ľuďom, pretože tá konsolidácia, ktorú robia koaliční poslanci, teda pardon, konsolidácia, ktorú robí Robert Fico, nie je o ničom inom, ako o tom, ako zdierať Slovensko. Oni robia konsolidáciu a potom Kaliňákovi dáte 700 miliónov! Musel som zvýšiť hlas, aby to počul aj Tibor Gašpar, ktorý nepočuje cez úľ sršňov, čo teraz prišiel. Je veľmi úžasné, že viete, oni prídu len na hlasovanie, tu nie sú celý deň. Oni sú niekde, neviem, niekde v bufetoch ale v bufetoch robia si svoje kšefty a potom prídu na hlasovanie, sú ľudia, ktorí, poslanci, ktorí si to tu odsedia celý deň, ale prídu na hlasovanie, dôjdu sem, trošku si tu pobručia, zahlasujú ako Robert Fico chce a takto to tu beží. Oni hovorili o nás, že sme hlasovacie automaty, ale toto, čo tu predvádza koalícia, nie je nič iné, ako Robo povie, hlasujte a budeme hlasovať. No a ja by som naozaj chcel poďakovať Tiborovi Gašparovi, že sa správa čestne, spravodlivo, utíšil tých svojich kolegov, to je spravodlivý Tibor.
22. schôdza NR SR - 11.deň - B. popoludni
Dátum: 2024-11-07
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

92. Ďakujem veľmi pekne. Cieľom návrhu zákona je, aby sa na účely výpočtu výšky nároku na daňový bonus základ dane, resp. čiastkový základ dane zvýšil o sumu vyplácaného materského a rodičovského príspevku, príspevku na starostlivosť o dieťa a peňažného príspevku na opatrovanie alebo ich úhrn. Priatelia, my nechceme brať. My nechceme ľuďom peniaze kradnúť, chceme im dať. Chceme im dať. Takže, milí Slováci, vy, čo ste dostali počas našej vlády daňové bonusy, čo ste dostali rodičovské príspevky, čo ste dostali dôchodky zvýšené, to nebolo preto, že sme vám ich chceli zobrať, ale my, celý náš štát sa skladá na, celý štát sa skladá alebo občania sa skladajú na dane a do pokladnice dávame peniaze. A z tej pokladnice sme nekradli, nerozdávali sme ľuďom, ktorí ich dávali na svoje účty na Belize a rôznych daňových rajoch, ale dostávali ich občania. No a teraz sociálny demokrat Robert Fico a jeho celá tá partička, z tej pokladnice chce rozdávať tým svojim ľuďom, ale do tej pokladnice musí niekde zobrať tie peniaze, no tak zoberie dôchodcom, no tak zoberie, zoberie deťom, zoberie na rôznych poplatkoch, ktoré zvýšili, ako Julo Jakab na svojej stránke napísal, 900 poplatkov zvýšili na všetkom. Robo nám zvyšuje dane... (Rečník si odhrnul sako a postavil sa, aby bolo vidieť nápis na jeho tričku.) Môžem, nie? Nevyhodíte ma, pán Gašpar? Takto môžem ukázať? Ďakujem. Dúfam, že ma Gašpar nenechá vyviesť. Teraz ma vidíte? Teraz ma vidíte? (Rečník sa postavil.) Teraz ma nevidíte. (Rečník si sadol.) Takže zvýšili sebe platy a ľuďom dane. Nedám si to tričko dole alebo teda sako, lebo ma Gašpar vyvedie. Ale aj toto je to, čo im vadí, ale im nevadí to tričko, im vadí ten nápis.
22. schôdza NR SR - 11.deň - A. dopoludnia
Dátum: 2024-11-07
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

81. Ďakujem veľmi pekne. Určite si pamätáte jednu vetu, ktorú povedal jeden oligarcha na adresu voličov. Voliči sú, ako mám slušne povedať, aby som nebol vulgárny? Veľké H a na konci malé o. Toto povedal. Oligarcha, ktorý je veľmi blízky vládnej koalícii. A vládna koalícia to dobre vie. Pred voľbami nasľubovala hory-doly, nasľubovali lacnejšie potraviny, nasľubovali lacnejší benzín, namiesto toho kšeftujú. A v tomto zákone ide o to, aby sme tie kšefty čím dlhšie udržali v tichosti. Nebudeme predsa rozprávať o Ficových, Dankových, Pellegriniho kšeftoch. Tento zákon vám, milí Slováci, ktorí teraz pozeráte túto moju faktickú, berie vaše základné právo, a to je základné právo na informácie. Vy máte právo sa spytovať Fica, Šutaja Eštoka, Kaliňáka a ďalších kšeftárov, máte právo sa ich spýtať, odpovedzte mi, ako je to s týmto kšeftom, ako je to s touto firmou, ktorá vám, ktorá zarába na základe vládnych kšeftov? No a čo vám tento zákon hovorí? Nie, nie, nie, my máme toho strašne veľa, my vám budeme odpovedať možno mesiac, možno rok, možno tri. Tento zákon je výsmech, výsmech slobode, základnej slobode, ktorú majú občania, a to je sloboda na právo na informácie. Toto je obrovská hanba Fica... (Prerušenie vystúpenia časomerom.)
22. schôdza NR SR - 11.deň - A. dopoludnia
Dátum: 2024-11-07
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

62. Ďakujem. No, ja sa nehrám ani na konzervatívca, ani na sociálneho demokrata, ani na liberála. Ja som človek, ktorý verí, že existuje dobro, že existuje Boh. Ja som človek, ktorý verí, že dobro zvíťazí. Progresívne Slovensko je môj taký, taký partner, čo má podľa mňa takéto isté veci, pán Prostredník. Ja by som chcel určite poukázať v tomto zákone na to, že je to pohľad. A ja vám niečo prečítam. Viete, že v mnohých náboženstvách, ako je kresťanstvo, judaizmus, islam a iné, je veľká úcta k ľudskému životu. V týchto tradíciách môže byť pochovanie plodu považované za dôležité z náboženských dôvodov ako prejav úcty k životu a spravodlivému zaobchádzajú s mŕtvymi. Ale sú aj zákonné normy a z právneho hľadiska závisí povinnosť pochovania na miestnych zákonoch. Ale tu sú aj osobné a psychologické dôvody. A naozaj pre niektoré matky a rodiny môže byť pochovanie plodu dôležité z psychologických dôvodov ako spôsob vyrovnania sa s tragédiou a zármutkom. Takže viete, ja by som vás naozaj chcel poprosiť, aby sme sa na to pozerali z pohľadu tých rodín, z pohľadu tej matky a tu sú ženy, matky v sále, ktoré ja, viete, naozaj prežívať tehotenstvo je pre mňa niečo, čo v živote nezažijem a ja som sa tešil na svoje dve deti. Ale to, čo prežívajú matky, nikdy v živote nebudem vedieť, čo cítili. No a je to aj lekárske a etické aspekty. V niektorých prípadoch, keď plod zomrie v tele matky veľmi skoro, lekári nemusia odporúčať žiadne špeciálne postupy a plod môže byť spracovaný podľa lekárskych a zdravotných predpisov, je to jasné. Ale určite, určite si myslím, že treba pri tomto zákone, pretože to nie je zákon o podpore nejakých právnych vecí, ale je to etický a hodnotový zákon, pozerať na tú etiku.
22. schôdza NR SR - 11.deň - A. dopoludnia
Dátum: 2024-11-07
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

52. Ďakujem veľmi pekne. Ja som sa prihlásil, nesvietilo mi to a teraz mi to už svieti. Ďakujem, Andrejko, a dneska ste úžasný. Takže toto je čiste hodnotová otázka, naozaj hodnotová otázka o tom, či je pre niekoho nenarodený plod dieťa, alebo či nie je. Ja poznám veľmi veľa rodín, ktoré chceli mať deti a naša nezisková organizácia pomáhala a pomáha ľuďom, ktorí chcú mať dieťa a či už je to adopcia, alebo či je to už naozaj riešenie problémov, ktoré súvisia s otehotnením, ale tí ľudia chcú mať deti, chcú veľmi. A či sú to kresťania, alebo či sú to liberáli, alebo či sú to ľudia, ktorí veria v Boha alebo neveria v Boha, tak to dieťa chcú mať preto, lebo sú to milujúce osoby, ktoré sa majú radi a chcú mať svoje potomstvo. A ja som sa osobne tiež stretol s jedným človekom, ktorý, ktorý, človek, ktorý prišiel nielen o svoju manželku, ale prišiel aj o nenarodený plod a to bolo strašné. To bolo preňho veľmi, veľmi, prežívali sme to spolu a môžem vám povedať, že preňho ten nenarodený plod bolo jeho dieťa. Takže som hlboko presvedčený, že aj moji kolegovia, ktorí neveria v Boha, nebudú tento zákon brať ako zákon o tom, že si Kresťanská únia ide robiť populistické body. Budú tento zákon brať ako úctu si nenarodeného dieťaťa.